Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 326/12/8811	Trebišov, 2.8.2013
EEČ : 2-69-404-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trebišov zo dňa 16.7.2012, spisová značka 1 Pv 326/12/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Trebišov zo dňa 16.7.2012, spisová značka 1 Pv 326/12/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Trebišove sp. zn. 1 Pv 326/12 zo 16.07.2012 bolo podmienečne zastavené trestné stíhanie proti obv. XXXXX stíhanému za prečiny ublíženia na zdraví podľa § 156 ods. 1 Tr. zák. a výtržníctva podľa § 364 ods. 1 písm. a Tr. zák., pričom mu bola stanovená skúšobná doba v trvaní  dvanásť mesiacov. 

	Súčasne bola obv. XXXXX uložená i povinnosť uhradiť poškodenému XXXXX  škodu vo výške 786,- €, ako náhrada za spôsobené ublíženie na zdraví.

Citované uznesenie prokurátora nadobudlo právoplatnosť 24. júla 2012 a skúšobná doba  uplynula  dňom 24. júla 2013.

	Podľa § 217 ods. 1 Tr. por. som zisťoval, či sa obvinený XXXXX v stanovenej skúšobnej dobe osvedčil a zároveň či v tejto dobe uhradil aj škodu 786,-  € poškodenému XXXXX, pričom som zistil, že obvinený viedol počas stanovej skúšobnej doby riadny život a nedopustil sa žiadneho protiprávneho konania a zároveň uhradil v plnej výške škodu 786,- € poškodenému XXXXX, čo je zrejmé z písomného vyjadrenia poškodeného na č. l. 117 vyš. spisu.

 Z uvedených dôvodov som preto rozhodol o osvedčení obvineného XXXXX s tým, že právoplatnosťou tohto rozhodnutia o jeho osvedčení nastávajú účinky zastavenia trestného stíhania v zmysle § 9 ods. 1 písm. e  Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Mokáň
prokurátor